Here is a page extracted from Wikipedia that may contain CSS, HTML, and a lot of unformatted text.

Title: Valentín Tornos
Content: Valentín Tornos López, naixiu de Madrit (Espanya) o 4 de chinero de 1901 y muerto en ixa mesma capital o 19 de setiembre de 1976, estió un actor espanyol activo en o mundo d'o teatro dende primerías d'os anyos 1920 y en o mundo d'o cine espanyol  dende zaguerías d'os anyos 1950, a on siempre fació papels segundarios, encara que bien populars. Tamién treballó en televisión, mas que mas en papels dramaticos en series teatrals. Tanimientres, o suyo personache televisivo mas destacau estió Don Cicuta, en o concurso televisivo Un, dos, tres... responda otra vez.

Como actor cinematografico, se puet destacar as suyas interpretacions en bellas cintas como La gran familia (1962, Fernando Palacios), La verbena de la Paloma (1963, José Luis Sáenz de Heredia), La ciudad no es para mí (1963, Pedro Lazaga), El turismo es un gran invento (1968, Pedro Lazaga) u El bosque del lobo (1970, Pedro Olea).

Filmografía

Referencias

Vinclos externos 
  Valentín Tornos en IMDb.

Actors d'a Comunidat de Madrit
Naixius de Madrit
Muertos en Madrit
1901 (naixencias)
1976 (muertes)